K O R R A L D U S

Haapsalu,		01.detsember  2004 nr 838

Projekteerimise lähteülesande kinnitamine
(Karja tänava ja Lossiplatsi rekonstrueerimisprojekti
lähteülesanne)

Juhindudes kohaliku omavalitsuse korralduse seaduse § 6 lõike 3 punktist 1, § 30, § 31, Haapsalu põhimääruse § 35 lõike 1 punktist 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Karja tänava ja Lossiplatsi rekonstrueerimisprojekti lähteülesanne (lisatud).
2.	Korraldus teha teatavaks aselinnapeale (J.Kurba) ning ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooskul teatavakstegemisest.

Martin Schwindt
Aselinnapea	Erko Kalev
	Linnasekretär

	KINNITATUD
	Haapsalu Linnavalitsuse
	01.12.2004 korraldusega nr 838

	Karja tänava ja Lossiplatsi rekonstrueerimisprojekti lähteülesanne

Karja tänav ja lossiplats asuvad Haapsalu vanalinna muinsuskaitsealal (mälestise nr 27013). Projektiga hõlmataval alal asuvad ajaloomälestisena (nr 27136) kaitse all olev Vabadussõja mälestussammas ja kunstimälestisena (nr 16118) kaitse all olev Juhan Raudseppa dekoratiivskulptuur “Poiss kalaga”, tänav külgneb arhitektuurimälestisena (nr 15391) kaitse all oleva Haapsalu linnuse ja vallikraaviga ning lõikub arhitektuurimälestisena (15390) kaitse all olevate Haapsalu linnakindlustustega (linnamüüri jäänused Karja ja Kalda tänava lõikumiskohal).

Projektile peab eelnema muinsuskaitseliste eritingimuste koostamine (alus Muinsuskaitseseadus § 35)

1.	Projekteerida sõidu ja kõnniteed:
•	sõidu- ja kõnniteede laiused võiksid olla ligilähedased tänastele;
•	katted: kasutada erineva iseloomuga pinnakatteid (asfalteeritud sõiduteed kombineerida osaliselt betoonkiviga ja munakivikattega; kõnniteede katteks eri toonidega betoonkivi, paeplaadid);
•	vertikaalpaneerimine –  Karja tänava ja lossiplatsi olemasolev asfaltkate tuleb maha freesida. Lossiplatsil on asfaldikihtide all osaliselt olemas vana munakivisillutis, võimalusel kasutada;
•	projekteerimisel arvestada invanõuetega.

2.	Projekteerida bussipeatused (tänavakate, võimalusel pink, prügiurn jm väikevormid).
3.	Parkimisevõimalused kaupluste teenindamiseks kavandada ühele poole tänava äärde.
4.	Kommunikatsioonide (vesi, kanalisatsioon, elekter, side, soojus, sadevete kanalisatsioon) uuendamine projekteerida vastavalt kommunikatsioonide omanike tehnilistele tingimustele. Võimalusel likvideerida purskkaevuga haljasalalt suuremahuline sidekapp.
5.	Tänavavalgustus:
•	tänavavalgustuspostid projekteerida analoogselt olemasolevate puitpostide ja laternatega, kitsa kõnnitee korral lahendada valgusti paigaldamine sepis konsooliga;
•	tänavavalgustussüsteemis näha ette võimalused dekoratiivvalgustuse toiteks;
•	näha ette võimalused Karja tänaval suvise tänavakaubanduse korral;
•	Kodaniketorni ja Osutitorni ning linnusemüüri valgustamise võimalus.

6.	Projekteerimisel näha ette võimalused tänavakaubandusele (teenindamiseks vajalikud elektri ja veevõtu kohad).
7.	Kavandada mõned reklaamide paigalduse kohad (loosung, vanik vms).
8.	Lossiplats ja Rootsiturg:

Nende kahe platsi ümber koondus ajaloolise Haapsalu keskus, siin kaubeldi, asus linnavalitsus, kirik, linna kaev, kauplused ja võõrastemajad. Platside pinnakatte kujundusega peaks rõhutama nende terviklikkust. Rootsiturult algab Karja tänav. Tänava ja platsi iseloom võiks eristuda ka nende pinnakatete kujunduses.
Täna asub siin Haapsalu vanalinna süda, Karja tänavat, Rootsiturgu ja Lossiplatsi kasutatakse suviste rahvaürituste korraldamise kohana. Lossiplats on igapäevaselt vanalinna suurim parkimisplats.

•	katteks põhiliselt asfalt, igavailmelist asfaltpinda võiks ilmestada munakivisillutise ja kiviparketiga. Nendega võiks markeerida ka parkimisala;
•	platsi sadevete kanalisatsiooni lahendamisel kavandada ka muuseumi esise pargi sadevete ärajuhtimine;
•	lahendada Vabadussõja mälestusmärgi ümbrus - eraldada samba ümbrus asfaltplatsist erineva pinnakatte ja kõrgusega, võimalik kasutada ajaloolisi raudkivitulpasid, samba ümbruse haljastus (konteinerhaljastus?); kavandada mälestussamba öine valgustus;
•	lahendada väljakul linna jõulukuuse asukoha ümbrus, kuuse kinnitus, elektrivarustus;
•	Rootsiturule ja Lossiplatsile kavandada koht infotahvlile tänava ja platsi ajaloo tutvustamiseks, Lossiplatsil võiks selline tahvel asuda Väike-Mere tänava nurgal, ühtlasi võiks seal olla info ka Promenaadi ja Kuursaali kohta.

9.	Projekteerida Kodaniketorni esine haljasala:
•	pinnakatted
•	linnusemüüri äärne ala kavandada ca 1,5m ulatuses munakivi kallaksillutisega
•	jalgteed
•	istepingid jt väikevormid
•	valgustus
•	haljastus.

Lisa: asukoha skeem